b'\n_START_ARTICLE_\nNaplanum\n_START_PARAGRAPH_\nNaplanum (Na-ap-la-nu-um) je bil prvi neodvisni kralj anti\xc4\x8dnega mezopotamskega mesta Larse, ki je vladal pribli\xc5\xbeno od 1961 do 1940 pr. n. \xc5\xa1t. (kratka kronologija) oziroma 2025 do 2005 pr. n. \xc5\xa1t. (dolga kronologija)._NEWLINE_Po podatkih iz kasnej\xc5\xa1ega Seznama kraljev Larse je pribli\xc5\xbeno takrat v Uru vladal Ibi-Sin iz Tretje urske dinastije (Ur III). V Mezopotamiji je bila takrat velika lakota. Do sedaj niso odkrili niti let z njegovim imenon niti kak\xc5\xa1nih drugih zapisov, ki bi potrjevali, da je bil zares kralj Larse, ki je bila takrat verjetno del Ibi-Sinovega kraljestva. V mnogo dokumentih trgovanja z \xc5\xbeitom iz poznega obdobja Ur III se pojavlja ime prominentnega in premo\xc5\xbenega amoritskega trgovca Naplanuma, ki je bil zelo verjetno prednik kasnej\xc5\xa1ega neodvisnega kralja Larse.'